Tabital Pulaaku Winndere: Konte Jamaa Fottirde Fulɓe Adunaaru « Compte Jama »
FUUTAMEDIA.COM
Kɗl : Tijjaani Mbaalo, Hooreejo Ɓoymaajo Tabital Pulaaku Europe, Ndakaaru
Banndiraaɓe tedduɓe, Tabital Pulaaku Winndre, ina anndina banndiraaɓe e sehilaaɓe e setodiiɓe ɓamtaare leñol men, wonde ngal sosii (sincii, tiggii) goomu toppittoongu no Jamaa wuurdata, ngu yimɓe sappo e goo ɓeen ngoni:
Buubakar Belko Jallo, Aamadu Tijjaani Woon, Tijjaani Mbaalo, Fari Silate Kah, Jan Jallo, Ibrahiima Jallo, Buubakar Baalnde, Asmaa’u Bari, Tabaara Bah, Garba Kaaw e Mammadu Taran Jallo.
Woni faandaare maggu ko daraade haa Jamaa waawa wuurnude hoore mum e siinude faandaare mum, ɗum woni sarde e saakitude jolooji (kabaruuji) renndo hoɗaango Fulɓe e ɗi winndere.
Musidɓe tedduɓe, nguu goomu udditii tonngoode konte to Ecobank Dakar Sénégal, engu ñaagii cori (population) leñol ngol nde mbaɗata balle faabotooɗe, mbele Jamaa ina waawa jolde he naale kumpital jolooji winndere.
Ndee muuyaande waawataa heɓaade ɗo ngalu alaa, tee eɗen nganndi heɓata ngalu ko fiɓnde goonɗingol leñol fawiinde he jikke hoolaare wonndunde he nuunɗal, ko ɗuum waɗi minen halfinaaɓe nguu goomu reenoowu ngalu Jamaa, maa min ndaro haa hoolaare ɓiɓɓe leñol men laatoo nde waasa saayde he juuɗe amen. Kadi miɗen teeŋtina so ngalu heɓaama maa min ndaro haa Jamaa heɓa kaɓorɗe newnanooje Jamaa waawde gollanaade leñol men e daraade haa gollantooɓe Jamaa mbaawa heɓude jojjaaɗi maɓɓe no haaniri nii.
Sakiraaɓe tedduɓe, so en kawrii he fiɓnde ngootaagu leñol men, alaa ko falotoo en he waawde siinude muyaaɗe Tabital Pulaaku Winndere, tonngaaɗe he ɗii tonngi :
1) Tabital Pulaaku Winndere, ko fedde nde wonaa yeñcinoore jawdi, nde wonaa fedde diina maa dawrugol, ko nde fedde udditaniinde kala pullo e giɗo Fulɓe, ko aldaa he paltagol.
2) Nde daranii ko ɓamtude pine e daarti e tawaa-tawi e woodtidinde caltuɗe Fulfulde, mbele ngootaagu ɗemngal Fulfulde ina waawa wonde gootum, Fulɓe waawa faamotirde.
3) Haa nde waawaa ñiiɓnude semmbe ngootaagu hakkunde ɓiɓɓe Fulɓe, ko maa nde tabintina koɗdigal moƴƴal hakkunde Fulɓe.
4) Haa nde waawa siinude coftale ɓamtooje njuɓɓudi muuyaande mayre, ko maa nde daroo he jojjitde jojjaaɗi mayre he pelle daraniiɗe ɓamtaare winndere.
5) Ende darii he semmbinde kaaldigal gaddoowal ngootaagu ngenndiiji Afrik, mbele hoolaare kisal e jam, ina wona he kuuɓndi winndere.
FUUTAMEDIA.COM
On njettaama.
Tijjaani Mbaalo, Hooreejo Ɓoymaajo (Ancien) Tabital Pulaaku Europe, Dakar, Sénégal
hamada
Wallifiiɓe
- ارتفاع حصيلة ضحايا اشتباكات الفلان وقييلة السلامات الي أكثر من 100 قتيل وجريح والوالي يتدحل
- احدى الناجيات من معتقلات داعش تروى تفاصيل الاغتصاب اليومي للفتيات
- ملكة جمال الطوارق تنضم الى جملات موريتانيا في مسابقة بفرنسا
- مشاكل خاصة تواجه بعض الرجال في الفراش ---للمتزوجين فقط--- +18 ans
- انتحار سجين مغربي بعد اعتقاله لمحاولة اغتصاب ........
- [...]
fuv_Latn cat_Latn fuv_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn cat_Latn fuv_Latn fuv_Latn hau_Latn fuv_Latn ara_Arab ara_Arab ara_Arab ara_Arab ara_Arab unk